मारपीट के मामले में बंद बाजार कार्रवाई के आश्वासन पर खुले
भास्कर संवाददाता | चिकारड़ा
कस्बेके हनुमान मंदिर के पास रहने वाले प्रहलाद लोढ़ा के बेटे के साथ पड़ोसी युवक दौलतसिंह द्वारा रंजिशवश बुधवार रात की मारपीट में कार्रवाई की मांग कर रहे ग्रामीणों से डिप्टी दिनेश राजोरा ने कहा कि दोषियों के खिलाफ सख्त कार्रवाई की जाएगी। चाहे कोई भी हो बक्शा नहीं जाएगा। वे सूचना पर शुक्रवार सुबह पुलिस चौकी पहुंचे थे। व्यापार मंडल के भगवती लाल बोहरा राजमल बोहरा ने बताया कि मारपीट के विरोध में गुरुवार रात 8 बजे व्यापार संघ ग्रामीणों की समता भवन में संयुक्त बैठक हुई थी। जिसमें तय किय गया कि घटना के विरोध में बाजार बंद रखे जाएं। मीटिंग के बाद रात को ही मंगलवाड़ थाना अधिकारी चिमन लाल मीणा भी पहुंचे। जिन्हें ग्रामीणों ने कार्रवाई के लिए ज्ञापन दिया।
राजोरा ने बताया कि चौकी के स्टाफ को बदल कर दिया है। थानाधिकारी मीणा ने बताया कि आरोपी युवक को पकड़ लिया गया है। अन्य आरोपी भी शीघ्र गिरफ्तार किए जाएंगे। डिप्टी थानाधिकारी के आश्वाशन के बाद सुबह करीब 11 बजे बाजार खुल गए। इस मौके पर निकुंभ डूंगला थानाधिकारी मय जाब्ते मौजूद रहे। डूंगला प्रधान मुकेश खटीक, सरपंच प्रतिनिधि राधेश्याम सोनी, गोशाला अध्यक्ष शोभागमल छाजेड़, मदन खंडेलवाल, भगवतीलाल बोहरा, लक्ष्मी लाल चपलोत, निकुंभ के पूर्व सरपंच माणक पीतलिया सहित ग्रामवासी उपस्थित थे।
hin_Deva bho_Deva hin_Deva hin_Deva